
Νέο Μοριοδοτούμενο Πρόγραμμα Επιμόρφωσης
 «Το Νέο Πρόγραμμα Σπουδών για τα Λατινικά στο Λύκειο: Καινοτόμες Προσεγγίσεις, Νέα Εργαλεία και Ψηφιακές Εφαρμογές»


Το Εργαστήριο Μελέτης Λατινικής Γλώσσας, Γραμματείας και Πολιτισμού (ΣΤΕΛΑ) του Τμήματος Ανθρωπιστικών Σπουδών σε συνεργασία με το Κέντρο Επιμόρφωσης και Διά Βίου Μάθησης του Δημοκριτείου Πανεπιστημίου Θράκης (Κ.Ε.ΔΙ.ΒΙ.Μ.-Δ.Π.Θ.) ανακοινώνουν την έναρξη ενός νέου εξ αποστάσεως επιμορφωτικού προγράμματος με τίτλο:

«Το Νέο Πρόγραμμα Σπουδών για τα Λατινικά στο Λύκειο: Καινοτόμες Προσεγγίσεις, Νέα Εργαλεία και Ψηφιακές Εφαρμογές»

Πρόκειται για το πρώτο ολοκληρωμένο επιμορφωτικό πρόγραμμα για το Νέο Πρόγραμμα Σπουδών για τα Λατινικά, το οποίο έχει ως σκοπό να προσφέρει στους/στις εκπαιδευόμενους/ες ολοκληρωμένη, σύγχρονη και εφαρμοσμένη επιμόρφωση για τη διδασκαλία της λατινικής γλώσσας και του ρωμαϊκού πολιτισμού στο πλαίσιο του Νέου Προγράμματος Σπουδών. Ανταποκρίνεται πλήρως στην ανάγκη ουσιαστικής υποστήριξης της εφαρμογής του Νέου Προγράμματος Σπουδών για τα Λατινικά στο Λύκειο, το οποίο μετατοπίζει τη διδασκαλία από το παραδοσιακό, γραμματοκεντρικό μοντέλο σε ένα σύγχρονο, κειμενοκεντρικό και πολιτισμικά ενταγμένο πλαίσιο μάθησης. 

Η καινοτομία του προγράμματος έγκειται στη σύγχρονη, βιωματική και εφαρμοσμένη προσέγγιση της διδασκαλίας των Λατινικών, η οποία συνδυάζει θεωρητική κατάρτιση και πρακτικές εφαρμογές, αξιοποιώντας σύγχρονες παιδαγωγικές προσεγγίσεις, ενεργητικές και συνεργατικές τεχνικές (Active Learning Workshops), μικροδιδασκαλίες, διδακτικά σενάρια, αξιοποίηση ψηφιακών εργαλείων και εφαρμογές τεχνητής νοημοσύνης.

Το πρόγραμμα διαφοροποιείται ουσιαστικά από άλλα επιμορφωτικά προγράμματα, καθώς δίνει έμφαση στην πρακτική εφαρμογή και τη μεταφορά της γνώσης στη σχολική τάξη μέσα από μικροδιδασκαλίες και εφαρμοσμένα διδακτικά σενάρια που γεφυρώνουν τη θεωρία με τη διδακτική πράξη. Παράλληλα, υιοθετεί μια ολιστική προσέγγιση της διδασκαλίας των Λατινικών, αξιοποιώντας πολλαπλούς γραμματισμούς (γλωσσικό, κειμενικό, κριτικό, πολιτισμικό και ψηφιακό), σύγχρονα ψηφιακά εργαλεία, διαδραστικές πλατφόρμες και εφαρμογές Τεχνητής Νοημοσύνης. 

Στόχος του προγράμματος είναι η ενίσχυση των διδακτικών, παιδαγωγικών και ψηφιακών δεξιοτήτων των εκπαιδευομένων, με έμφαση στη σύνδεση της γλωσσικής διδασκαλίας με τον πολιτισμικό γραμματισμό και τις απαιτήσεις της σύγχρονης μαθησιακής πραγματικότητας. 

Οι συμμετέχοντες/ουσες θα έχουν την ευκαιρία να εξοικειωθούν με:
· τη φιλοσοφία και τη δομή του Νέου Προγράμματος Σπουδών
· σύγχρονες μεθοδολογικές και κειμενοκεντρικές προσεγγίσεις στη διδασκαλία των Λατινικών
· τη διδακτική αξιοποίηση του ρωμαϊκού πολιτισμού και των παράλληλων κειμένων
· τον σχεδιασμό διδακτικών σεναρίων και μικροδιδασκαλιών
· ψηφιακά εργαλεία, διαδραστικές πλατφόρμες και εφαρμογές τεχνητής νοημοσύνης για το μάθημα των Λατινικών
· σύγχρονες πρακτικές αξιολόγησης και ανατροφοδότησης
Το πρόγραμμα φιλοδοξεί να αποτελέσει σημείο αναφοράς για την επιμόρφωση των εκπαιδευτικών που καλούνται να εφαρμόσουν το Νέο Πρόγραμμα Σπουδών των Λατινικών, προσφέροντας σύγχρονα εργαλεία, πρακτικές εφαρμογές και ένα ολοκληρωμένο πλαίσιο επαγγελματικής ανάπτυξης.

Βασικά χαρακτηριστικά
· 100% εξ αποστάσεως παρακολούθηση
· 330 ώρες επιμόρφωσης
· 13 πιστωτικές μονάδες ECTS
· Πιστοποιητικό Εξειδικευμένης Επιμόρφωσης
· Έτοιμα διδακτικά σενάρια και εφαρμογές μικροδιδασκαλίας

Μοριοδότηση
Με την επιτυχή ολοκλήρωση του προγράμματος χορηγείται Πιστοποιητικό Εξειδικευμένης Επιμόρφωσης 330 ωρών (13 ECTS), το οποίο μοριοδοτείται σύμφωνα με το ισχύον θεσμικό πλαίσιο και μπορεί να αξιοποιηθεί σε διαδικασίες επαγγελματικής και υπηρεσιακής εξέλιξης εκπαιδευτικών.

Σε ποιους απευθύνεται
[bookmark: διάρκεια-κόστος]Το πρόγραμμα απευθύνεται σε φιλολόγους της Δευτεροβάθμιας Εκπαίδευσης, αναπληρωτές και νεοδιόριστους εκπαιδευτικούς, εκπαιδευτικούς φροντιστηρίων, προπτυχιακούς και μεταπτυχιακούς φοιτητές, υποψήφιους διδάκτορες και αποφοίτους Φιλολογικών και Ανθρωπιστικών Σπουδών, καθώς και σε κάθε ενδιαφερόμενο για τη διδασκαλία της λατινικής γλώσσας και του ρωμαϊκού πολιτισμού.

Επιστημονικός Υπεύθυνος: Χαρίλαος Ν. Μιχαλόπουλος, Αναπληρωτής Καθηγητής Λατινικής Φιλολογίας ΔΠΘ, Διευθυντής του Εργαστηρίου ΣΤΕΛΑ, μέλος της Ομάδας Εκπόνησης του Νέου ΠΣ Λατινικών (ΙΕΠ).
Διάρκεια – Κόστος
Διάρκεια προγράμματος: Οκτώβριος 2026 – Ιούνιος 2027 (9 μήνες)
Δίδακτρα: 350 €
Έκπτωση έως 15% σε ειδικές κατηγορίες και early entry

[bookmark: υποβολή-αιτήσεων]Υποβολή αιτήσεων
Η υποβολή αιτήσεων πραγματοποιείται ηλεκτρονικά από:
15 Ιουνίου 2026 έως 30 Σεπτεμβρίου 2026
μέσω της ιστοσελίδας του Κ.Ε.ΔΙ.ΒΙ.Μ.-Δ.Π.Θ.:
https://kedivim.duth.gr/portfolio-items/15626/   

Για περισσότερες πληροφορίες οι ενδιαφερόμενοι μπορούν να επισκέπτονται την ιστοσελίδα του Κ.Ε.ΔΙ.ΒΙ.Μ. https://kedivim.duth.gr/portfolio-items/15626/ ή να επικοινωνούν με τη γραμματεία του προγράμματος στο email: aarchon@hs.duth.gr 
Δημοκρίτειο Πανεπιστήμιο Θράκης - Τμήμα Ανθρωπιστικών Σπουδών
Εργαστήριο Μελέτης Λατινικής Γλώσσας, Γραμματείας και Πολιτισμού (ΣΤΕΛΑ)		  	
Π. Τσαλδάρη 1, ΤΚ 69100 Κομοτηνή

